

**แผนการจัดการเรียนรู้ที่ ๓**

**หน่วยการเรียนรู้ที่** ๒ กลอนดอกสร้อยรำพึงในป่าช้า **เรื่อง** กลอนดอกสร้อยรำพึงในป่าช้า (ความเป็นมา) **วิชา** ภาษาไทย **ชื่อรายวิชา** ภาษาไทย ท ๒๒๑๐๒  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๒ **ปีการศึกษา** ๒๕๖๐ **เวลา**  ๓ ชั่วโมง/๑๕๐ นาที **ผู้สอน**  นายวริทธิ์ ลิ้มรุ่งเรือง อาจารย์จารุวัลย์ พิมผนวช

**มาตรฐานการเรียนรู้**

มาตรฐาน ท ๑.๑ ใช้กระบวนการอ่านสร้างความรู้และความคิด เพื่อนำไปใช้ตัดสินใจ แก้ปัญหาในการดำเนินชีวิตและมีนิสัยรักการอ่าน

 มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างมีคุณค่าและนำมาประยุกต์ใช้ในชีวิตจริง

**ตัวชี้วัด**

 ท ๑.๑ ม.๒/๒ จับใจความสำคัญ สรุปความ และอธิบายรายละเอียดจากเรื่องที่อ่าน

 ท ๑.๑ ม.๒/๘ มีมารยาทในการอ่าน

 ท ๕.๑ ม.๒/๑ สรุปเนื้อหาวรรณคดีและวรรณกรรมที่อ่านในระดับยากขึ้น

**จุดประสงค์การเรียนรู้**

1. นักเรียนสามารถอธิบายความเป็นมา ประวัติผู้แต่ง และลักษณะคำประพันธ์จากเรื่องกลอนดอกสร้อยรำพึงในป่าช้าได้
2. นักเรียนสามารถตีความ และแปลความจากบทประพันธ์เรื่องกลอนดอกสร้อยรำพึงในป่าช้าได้
3. นักเรียนสามารถสรุปเนื้อหาจากเรื่องกลอนดอกสร้อยรำพึงในป่าช้าได้
4. นักเรียนมีมารยาทในการอ่าน

**สาระสำคัญ**  กลอนดอกสร้อยรำพึงในป่าช้า เป็นบทประพันธ์ของพระยาอุปกิตศิลปะสาร (นิ่ม กาญจนาชีวะ) ซึ่งนำมาจากกวีนิพนธ์อังกฤษเรื่อง Elegy Writtenin in a Country Churchyard ของทอมัส เกรย์ โดยใช้คำประพันธ์ประเภทกลอนดอกสร้อยในการแต่ง จำนวน ๓๓ บท เนื้อหากล่าวถึงการสั่งสอนให้เห็นถึงสัจธรรมของชีวิตมนุษย์ที่ไม่อาจหลีกหนีความตายได้ นอกจากนี้กลอนดอกสร้อยรำพึงในป่าช้ายังให้คุณค่าในด้านวรรณศิลป์ เช่น การใช้ความเปรียบ การใช้คำเลียนเสียงธรรมชาติ การเล่นสัมผัส เป็นต้น วรรณคดีเรื่องกลอนดอกสร้อยรำพึงในป่าช้าจึงควรค่าแก่การศึกษาในระดับชั้นมัธยมศึกษาปีที่ ๒

**สาระการเรียนรู้**

 ๑. เนื้อหาทั่วไปของกลอนดอกสร้อยรำพึงในป่าช้า (ประวัติผู้แต่ง ความเป็นมา ลักษณะคำประพันธ์)

 ๒. การแปลความจากบทประพันธ์กลอนดอกสร้อยรำพึงในป่าช้า

**คุณลักษณะอันพึงประสงค์** - มีวินัย

 - ใฝ่เรียนรู้

**สมรรถนสำคัญ** - ความสามารถในการสื่อสาร

 - ความสามารถในการคิด

**กิจกรรมการเรียนรู้**

**ชั่วโมงที่ ๑**

กิจกรรมนำเข้าสู่บทเรียน

 ๑. ครูตั้งคำถาม เพื่อกระตุ้นความรู้ของนักเรียน เรื่อง กลอนดอกสร้อยรำพึงในป่าช้า “เมื่อนักเรียนอ่านชื่อเรื่อง กลอนดอกสร้อยรำพึงในป่าช้า นักเรียนจะนึกถึงสิ่งใดเป็นอันดับแรก” โดยสุ่มนักเรียนตอบ จากนั้นครูและนักเรียนร่วมกันสรุปคำตอบที่ได้

 ๒. นักเรียนดูกลอนดอกสร้อยที่ครูนำมาเป็นตัวอย่างแล้วนักเรียนบอกใจความสำคัญของกลอนดอกสร้อยนั้น พร้อมแสดงข้อคิดและสามารถนำไปปรับใช้ในชีวิตประจำวันได้อย่างไร

 “สกุลเอ๋ยสกุลสูง ชักจูงจิตฟูชูศักดิ์ศรี

 อำนาจความสง่าอ่าอินทรีย์ ความงามนำให้มีไมตรีกัน

 ความร่ำรวยอวยสุขให้ทุกอย่าง เหล่านี้ต่างรอตายทำลายขันธ์

 วิถีแห่งเกียรติยศทั้งหมดนั้น แต่ล้วนผันมาประจบหลุมศพเอย”

จากนั้นครูแจ้งวัตถุประสงค์การสอน และเชื่อมโยงเข้าสู่เนื้อหากลอนดอกสร้อยรำพึงในป่าช้า ได้แก่ การศึกษาความเป็นมา ลักษณะคำประพันธ์ที่ใช้

กิจกรรมพัฒนาผู้เรียน

๓. ครูบรรยายความรู้วรรณคดีเรื่องกลอนดอกสร้อยรำพึงในป่าช้า ในส่วนของเรื่องการศึกษาความเป็นมา ลักษณะคำประพันธ์ที่ใช้จากสื่อ powerpoint เรื่องกลอนดอกสร้อยรำพึงในป่าช้า

 ๔. นักเรียนจดบันทึกความรู้ที่ได้จากการเรียนเรื่องกลอนดอกสร้อยรำพึงในป่าช้าลงในสมุดจดบันทึก

 ๕. ครูสุ่มหมายเลขของนักเรียน เพื่อตอบคำถามทดสอบความรู้ โดยคำถามมีดังนี้ ใครคือผู้แต่งเรื่องกลอนดอกสร้อยรำพึงในป่าช้า เดิมกลอนดอกสร้อยรำพึงในป่าช้ามาจากวรรณกรรมเรื่องใด ยกตัวอย่างการปรับคำประพันธ์บางตอนที่ปรับให้เข้ากับวัฒนธรรมของคนไทย

กิจกรรมรวบยอด

 ๖. นักเรียนและครูร่วมกันสรุปความรู้เรื่องกลอนดอกสร้อยรำพึงในป่าช้า

**ชั่วโมงที่ ๒ - ๓**

กิจกรรมนำเข้าสู่บทเรียน

 ๑. ครูทบทวนความรู้เดิมของนักเรียน เรื่องกลอนดอกสร้อยรำพึงในป่าช้า

กิจกรรมพัฒนาผู้เรียน

 ๒. นักเรียนจับคู่ระหว่างเพื่อนในห้อง จากนั้นแปลบทประพันธ์ที่ได้รับมอบหมาย โดยครูเลือกบทประพันธ์จากเรื่องกลอนดอกสร้อยรำพึงในป่าช้าให้นักเรียนแปลตามลำดับ ซึ่งนักเรียนต้องเขียนคำประพันธ์ที่คู่ของตนได้รับมอบหมายลงสมุด จากนั้นทำการแปลศัพท์ยาก และแปลความหมายของบทประพันธ์ลงในสมุดของตนเอง

 ๓. นักเรียนแต่ละคู่ออกมาแปลบทประพันธ์ โดยอ่านบทกลอน แปลศัพท์ยากแล้วจึงแปลคำประพันธ์ โดยนักเรียนที่ไม่ได้นำเสนอสามารถซักถามได้เมื่อเกิดข้อสงสัย

 ๔. นักเรียนจดบันทึกความรู้จากเรื่องที่กลุ่มเพื่อนนำเสนอ และเปิดโอกาสให้ซักถามเมื่อเกิดข้อสงสัย

กิจกรรมรวบยอด

 ๕. ครูสุ่มนักเรียนออกมาพูดสรุปความรู้ที่ได้จากการแปลบทประพันธ์ เรื่อง กลอนดอกสร้อยรำพึงในป่าช้าและร่วมกันอภิปรายความรู้

**สื่อ / แหล่งการเรียนรู้**

 ๑. Powerpoint กลอนดอกสร้อยรำพึงในป่าช้า

 ๒. สมุดจดบันทึก

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ** กลอนดอกสร้อยรำพึงในป่าช้า เป็นบทประพันธ์ของพระยาอุปกิตศิลปะสาร (นิ่ม กาญจนาชีวะ) โดยใช้คำประพันธ์ประเภทกลอนดอกสร้อยในการแต่ง เนื้อหากล่าวถึงการสั่งสอนให้เห็นถึงสัจธรรมของชีวิตมนุษย์ที่ไม่อาจหลีกหนีความตายได้  | การแปลและนำเสนอบทประพันธ์ | แบบประเมินการแปลบทประพันธ์ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด** ท ๑.๑ ม.๒/๒ จับใจความสำคัญ สรุปความ และอธิบายรายละเอียดจากเรื่องที่อ่านท ๑.๑ ม.๒/๘ มีมารยาทในการอ่านท ๕.๑ ม.๒/๑ สรุปเนื้อหาวรรณคดีและวรรณกรรมที่อ่านในระดับยากขึ้น | การแปลและนำเสนอบทประพันธ์ | แบบประเมินการแปลบทประพันธ์ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์**- มีวินัย- ใฝ่เรียนรู้ | การแปลและนำเสนอบทประพันธ์ | แบบประเมินคุณลักษณะอันพึงประสงค์ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะ**  - ความสามารถในการสื่อสาร- ความสามารถในการคิด | การแปลและนำเสนอบทประพันธ์ | แบบประเมินสมรรถนะสำคัญของผู้เรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |

ลงชื่อ..................................................ผู้สอน

(อาจารย์จารุวัลย์ พิมผนวช)

**บันทึกหลังสอน**

**๑. ผลการสอน**

**๒. ปัญหาและอุปสรรค**

**๓. ข้อเสนอแนะ**

 ลงชื่อ...................................................ผู้สอน

 (อาจารย์จารุวัลย์ พิมผนวช)

**ความเห็นของหัวหน้ากลุ่มสาระการเรียนรู้วิชาภาษาไทย**

 .........................................................................................................

 ลงชื่อ................................................................

 (อาจารย์ ภาคภูมิ คล้ายทอง)

 หัวหน้ากลุ่มสาระการเรียนรู้วิชาภาษาไทย

**แบบประเมินการแปลบทประพันธ์**

|  |  |
| --- | --- |
| **องค์ประกอบที่ประเมิน** | **ระดับคุณภาพของผลงาน** |
| **๓ (ดี)** | **๒ (ผ่าน)** | **๑ (พอใช้)**  |
| ๑. เนื้อหา | คัดบทประพันธ์ได้สวยงามมีความถูกต้อง ตามฉันทลักษณ์ | คัดบทประพันธ์ได้ถูกต้องตามฉันทลักษณ์ | คัดบทประพันธ์ไม่ถูกต้องตามฉันทลักษณ์และขาดความสวยงาม |
| ๒. การแปลบทประพันธ์ | แปลบทประพันธ์ได้ครบถ้วน ถูกต้อง ชัดเจน มีการเรียนลำดับเนื้อหาเหตุการณ์ได้ดี | แปลบทประพันธ์ได้ ถูกต้อง มีการเรียนลำดับเนื้อหาเหตุการณ์ | แปลบทประพันธ์ได้ไม่ครบถ้วน เนื้อหาวกไปวนมา |
| ๓. คำศัพท์ยาก | มีศัพท์ยาก ๗ คำขึ้นไป  | มีศัพท์ยาก ๓ ถึง ๖ คำ  | มีศัพท์ยาก ๑ ถึง ๒ คำ  |

**เกณฑ์การประเมินคุณภาพ** ๗ – ๙ คะแนน ดี

๕ – ๖ คะแนน พอใช้

๓ – ๔ คะแนน ปรับปรุง